ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮ-ኤርትራ፡ ዶብ ዘላምበሳን መረብን ካብ ፌደራል መንግስቲ ፍቃድ ንዘይሓዙ ገያሾ ተዓፅዩ 26 ታሕሳስ 2018 ዝተመሓየሸ 27 ታሕሳስ 2018 ምንጪ ስእሊ, TSIGE TESFAY ብወገን መረብ ዘሎ መስመር ራማ-ክሳድ ዒቃ ካብ ሎምዓልቲ ወጋሕታ ኣትሒዙ ብዕሊ ከምዝተዓፀወ ኣቦ መንበር ወረዳ መረብለኸ ኣይተ ፅገ ተስፋይ ንቢቢሲ ገሊፆም። እቲ ኩነታት ልክዕ ከምቲ ትማሊ ኣብ ኣፍ ደገ ዘላምበሳ-ሰርሓ ዝተፈፀመ ከምዝኾነ እቲ ሓበሬታ የረድእ። ኣይተ ፅገ፡ ካብ ወተሃደራት ኤርትራ ዝተረኸበ ሓበሬታ መሰረት ገይሮም እንትገልፁ "ኣጋይሽ ወረቐት መንግስቲ ፌደራል ክሕተቱ ግድን እዩ" ዝብል ሓሳብ ከምዝሰምዑ ይገልፁ። እቲ ዶብ ንምንታይ እዩ ተዓፅዩ ንዝብል: ካብ ወገን መንግስቲ ኤርትራ ዛጊድ ወግዓዊ መግለፂ ኣይተወሃበን። ሚኒስትሪ ጉዳያት ወጻኢ ኢትዮጵያ ብወገኑ፡ ብዛዕባ ምዕጻው ዶብ ኢትዮ ኤርትራ ሓበሬታ ከምዘይብሉ ሎሚ ድሕሪ ቀትሪ ኣብ ዝሃቦ መግለጺ ሓቢሩ'ሎ። መን እዩ ነቲ ክልከላ ኣንቢሩ?
